CELEX: 62017CN0391
Language: hr
Date: 2017-06-30 00:00:00
Title: Predmet C-391/17: Tužba podnesena 30. lipnja 2017. – Europska komisija protiv Ujedinjene Kraljevine Velike Britanije i Sjeverne Irske

25.9.2017   
            
            
               HR
            
            
               Službeni list Europske unije
            
            
               C 318/7
            
         Tužba podnesena 30. lipnja 2017. – Europska komisija protiv Ujedinjene Kraljevine Velike Britanije i Sjeverne Irske
   (Predmet C-391/17)
   (2017/C 318/12)
   Jezik postupka: engleski
   
      Stranke
   
   
      Tužitelj: Europska komisija (zastupnici: L. Flynn, A. Caeiros, agenti)
   
      Tuženik: Ujedinjena Kraljevina Velike Britanije i Sjeverne Irske
   
      Tužitelj od Općeg suda zahtijeva da:
   
   
               —
            
            
               utvrdi da je Ujedinjena Kraljevina Velike Britanije i Sjeverne Irske, time što nije nadoknadila gubitak iznosa vlastitih sredstava koje je trebalo utvrditi i staviti na raspolaganje proračunu Unije sukladno člancima 2., 6., 10., 11. i 17. Uredbe 1552/1989 (1) (članci 2., 6., 10., 12. i 13. Uredbe 609/2014) (2), ako potvrde o izvozu nisu bile izdane protivno članku 101. stavku 2. Odluke 91/482/EEZ (3) za uvoz aluminija iz Angvile u razdoblju 1999.-2000., povrijedila obveze koje ima na temelju članka 5. (naknadno članak 10.) Ugovora o osnivanju Europske zajednice (sada članak 4. stavak 3. Ugovora o Europskoj uniji), i
            
         
               —
            
            
               naloži Ujedinjenoj Kraljevini Velike Britanije i Sjeverne Irske snošenje troškova.
            
         
      Tužbeni razlozi i glavni argumenti
   
   
               1.
            
            
               Između ožujka 1999. i lipnja 2000. aluminij, čije je podrijetlo iz trećih zemalja i prvotno je bio uvezen u Angvilu, uvezen je u Italiju, nakon što je ponovno izvezen iz Angvile. Angvilska tijela odobrila su naknadu za izvoznu otpremnicu u visini od 25 USD po metričkoj toni (potpora za prijevoz) za robu koja je u tranzitu preko Angvile. „Potpora za prijevoz” koju je Angvila odobrila za robu u tranzitu čija visina odgovara iznosu povrata carine, u slučaju ponovnog izvoza iz Angvile i uvoza u EU dovela bi do ništetnosti izuzeća od plaćanja carine. Angvilska tijela pogrešno su primijenila članak 101. stavak 2. Odluke 91/482/EEZ jer su izdali potvrde o izvozu iako uvjeti za to nisu bili ispunjeni. Italija nije bila u mogućnosti naplatiti carinu u skladu s člankom 24. UEZ-a (sada članak 29. UFEU-a) uslijed povrede članka 101. stavka 2. Odluke 91/482/EEZ jer je Angvila pogrešno izdala potvrde o prijevozu.
            
         
               2.
            
            
               Ujedinjena Kraljevina je financijski odgovorna za gubitke vlastitih proračunskih sredstava jer su potvrde o izvozu izdane protivno članku 101. stavku 2. Odluke 91/482/EEZ. Tijela Ujedinjene Kraljevine nisu poduzele sve prikladne mjere kako bi zaštitile financijske interese Unije i osigurale to da upravna tijela Angvile pravilno primjene Odluku 91/482/EEZ. Svaka država članica mora osigurati da njezina prekomorska područja pravilno primjenjuju svaki pravni akt koji se na njih primjenjuje, poput Odluke 91/482/EEZ, u cilju učinkovite zaštite financijskih interesa EU-a.
            
         
               3.
            
            
               Ako radnje ili propusti tijela bilo koje države članice dovedu do gubitka vlastitih sredstava, Uniji se mora doznačiti iznos koji odgovara visini izgubljenih vlastitih proračunskih sredstava. Stoga bi Ujedinjena Kraljevina proračunu Unije trebala nadoknaditi ukupan iznos izgubljenih vlastitih proračunskih sredstava i platiti zatezne kamate sukladno članku 11. Uredbe br. 1150/2000. (4)
               
            
         
      (1)  Uredba Vijeća (EEZ, Euratom) br. 1552/89 od 29. svibnja 1989. o provedbi Odluke br. 88/376/EEZ, Euratom o sustavu vlastitih sredstava Zajednica (SL L 155, str. 1.)
   
      (2)  Uredba Vijeća (EU, Euratom) br. 609/2014 od 26. svibnja 2014. o metodama i postupku za stavljanje na raspolaganje tradicionalnih vlastitih sredstava i vlastitih sredstava koja se temelje na PDV-u i BND-u te o mjerama za zadovoljavanje potreba za gotovinom (preinačeno) (SL L168, str. 39.)
   
      (3)  Odluka Vijeća 91/482/EEZ od 25. srpnja 1991. o pridruživanju prekomorskih zemalja i područja Europskoj ekonomskoj zajednici (SL L 263, str.1.)
   
      (4)  Uredba Vijeća (EZ, Euratom) br. 1150/2000 od 22. svibnja 2000. o provedbi Odluke br. 94/728/EZ, Euratom o sustavu vlastitih sredstava Zajednica (SL L 130, str. 1.) .) (SL, posebno izdanje na hrvatskom jeziku, poglavlje 1., svezak 1., str. 12.)